Το φιλί της... Ζωής

Το Φιλί της... Ζωής  είναι μια ελληνική κωμική - αισθηματική ταινία του 2007, σε σκηνοθεσία και σενάριο Νίκου Ζαπατίνα. Πρωταγωνιστούν οι Κατερίνα Παπουτσάκη και Λαέρτης Μαλκότσης.

Πλοκή 

Ο Πασχάλης (Λαέρτης Μαλκότσης) είναι ενας 30χρονος γεωπόνος έτοιμος να παντρευτεί την αγαπημένη του Ανθούλα (Παρθένα Χοροζίδου), όταν κατά λάθος επιβιβάζεται στο πλοίο για τη Σίφνο. Στο πλοίο γνωρίζει τη Ζωή (Κατερίνα Παπουτσάκη) μια όμορφη και μυστηριώδη φωτογράφο που επισκέπτεται το νησί για τους δικούς της αδιευκρίνιστους λόγους. Οι ατυχίες του Πασχάλη συνεχίζονται καθώς μια απεργία τον καθηλώνει στη Σίφνο με κίνδυνο να καταστραφεί ο επικείμενος γάμος του με την Ανθούλα. Τα πράγματα αλλάζουν προς το καλύτερο όταν ο Πασχάλης και η Ζωή γνωρίζουν ένα ζευγάρι, τη Σοφία (Ζέτα Δούκα) και τον Ανέστη (Θέμος Αναστασιάδης) που φαίνεται πρόθυμο να τον βοηθήσει. Μερικές ακόμα ατυχίες, ένας απρόσμενος έρωτας και ένα μυστήριο που ξεδιπλώνεται σιγά σιγά θα περιπλέξουν τα πράγματα.

Διανομή  
Κατερίνα Παπουτσάκη ... Ζωή
Λαέρτης Μαλκότσης ... Πασχάλης
Ζέτα Δούκα ... Σοφία
Θέμος Αναστασιάδης ... Ανέστης
Γιάννης Ζουγανέλης ... Τάσος
Σάκης Μπουλάς ... Αμφίλοχος
Κατερίνα Μάντζιου ...  Άννα
Παρθένα Χοροζίδου ... Ανθούλα
Χρήστος Τριπόδης ... Παύλος
Βασίλης Ζόρμπαλης ... γιατρός
Νίκος Ζαπατίνας ... εργάτης
Νίκος Πολενάκης ... ιερέας
Θοδωρής Πολενάκης ... πλοίαρχος

Παραγωγή 
Τα γυρίσματα πραγματοποιήθηκαν στη Σίφνο και στη Μήλο. Ο σκηνοθέτης της ταινίας κάνει μια μικρή εμφάνιση υποδυόμενος έναν εργάτη.

Το ομότιτλο τραγούδι  από το σάουντρακ της ταινίας ερμήνευσε η Έλενα Παπαρίζου. 

Η ταινία έκανε πρεμιέρα στις 8 Νοεμβρίου 2007,  ενώ έκοψε στους κινηματογράφους πάνω από 250,000 εισιτήρια πανελλαδικά μετά από 5 εβδομάδες προβολής. Προβλήθηκε επίσης στο 49ο Φεστιβάλ Κινηματογράφου Θεσσαλονίκης. 

Το DVD της ταινίας κυκλοφόρησε στις 7 Μαρτίου 2008  με επιπλέον υλικό ενα αφιέρωμα στα τοπία και τα ξενοδοχεία της Σίφνου.

Παραπομπές

Εξωτερικοί σύνδεσμοι
Επίσημος ιστότοπος της ταινίας
Το φιλί της... Ζωής στο IMDb

Ελληνικές ταινίες
Ταινίες του 2007
Ελληνόφωνες ταινίες
Ταινίες σε σκηνοθεσία Νίκου Ζαπατίνα
Ταινίες γυρισμένες στην Ελλάδα
Ελληνικές αισθηματικές κωμικές ταινίες